
OPĆINSKO VIJEĆE 
KLASA: 024-05/26-02/01
URBROJ: 2196-26-02-26-1
Tompojevci, 
PRIJEDLOG
Na temelju članka 35. točke 3. i članka 38. Zakona o lokalnoj i područnoj (regionalnoj) samoupravi te članka 46. Statuta Općine Tompojevci („Službeni vjesnik“ Vukovarsko-srijemske županije, br. 04/21, 19/22 i 23/26), Općinsko vijeće Općine Tompojevci, na 11. sjednici održanoj  godine, donosi

ODLUKU
o osnivanju Savjeta građana za razvoj naselja

Članak 1.
Osniva se Savjet građana za razvoj naselja (u daljnjem tekstu: Savjet) kao stalno radno tijelo Općinskog vijeća i općinskog načelnika Općine Tompojevci.
Savjet daje Općinskom vijeću i općinskom načelniku mišljenja i prijedloge o potrebama stanovnika i razvoju naselja.
Članak 2.
Savjet se osniva radi ostvarivanja neposredne komunikacije između stanovnika pojedinih naselja i Općinskog vijeća i općinskog načelnika, razmatranja potreba stanovnika te predlaganja mjera i aktivnosti za ravnomjeran razvoj svih naselja na području Općine.

Članak 3.
Savjet ima pet članova. 
Iz svakog naselja bira se po jedan član s prebivalištem u tom naselju.
Članove bira i razrješava Općinsko vijeće. 
Mandat članova traje do isteka mandata sadašnjeg saziva Općinskog vijeća ili sadašnjeg općinskog načelnika, ovisno o tome koji mandat istekne prije.

Članak 4.
Članovi Savjeta su:
1. ------- (Berak)
2. ------- (Bokšić)
3. -------- (Čakovci)
4. --------- (Mikluševci)
5. ---------- (Tompojevci)
Mandat članova počinje danom stupanja na snagu ove Odluke.


Članak 5.
Zadaće savjeta su:
· razmatranje komunalnih i infrastrukturnih potreba naselja,
· predlaganje prioriteta ulaganja u pojedina naselja,
· predlaganje mjera za poboljšanje kvalitete života stanovnika,
· ukazivanje na probleme i potrebe građana,
· davanje mišljenja i prijedloga o projektima i aktivnostima Općine i 
· poticanje građanskog sudjelovanja u razvoju lokalne zajednice.

Članak 6.
Mišljenja, prijedlozi i zaključci Savjeta savjetodavni su za Općinsko vijeće i općinskog načelnika.

Članak 7.
Savjet se sastaje najmanje četiri puta godišnje. 
Sjednice sazivaju predsjednik Općinskog vijeća ili općinski načelnik.
Predsjednik Općinskog vijeća ili općinski načelnik vode sjednice. 
Savjet odlučuje većinom glasova nazočnih članova ako je nazočna većina svih članova. 
Na sjednici se vodi zapisnik.

Članak 8.
Članovi Savjeta obavljaju dužnost bez naknade.

Članak 9.
Stručne i administrativne poslove za Savjet obavlja Jedinstveni upravni odjel Općine Tompojevci.

Članak 10.
Ova Odluka stupa na snagu osmoga dana od dana objave u službenom glasilu u kojem se objavljuju opći akti Općine Tompojevci.




PREDSJEDNIK OPĆINSKOG VIJEĆA
                                                                                          Ivan Štefanac

